stanford-oval/wikipedia huggingface dataset:
Aittojärvi (Kuhmo)
Maantiede

Aittojärvi-Murtojärven eteläosan muodostaa Kuurtajanjärvi, josta siirrytään Nuottisalmen kautta järven luoteisosan muodostavaan Aittojärveen, josta järvi jatkuu itään kohti Murtosalmea, jonka itäpuolella sijaitsee järvikokonaisuuden koillisen osan muodostava Murtojärvi. Reitti Kuurtajanjärven etelärannalta Murtojärven itärannalle on noin yhdeksän kilometriä. Aittojärveä jakaa usea kaakkois–luoteissuuntainen niemi, kuten Vääränniemi, Karvoniemi, Marjoniemi ja Murtoniemi. Vain noin 18 hehtaaria järvikokonaisuudesta on vähintään kymmenen metriä syvä. Murtojärven syvimmät kohdat ovat runsaat kaksi metriä, Aittojärvellä on kymmenmetrinen syvänne, Kuurtajanjärvi on syvin 10–15 metriä syvine vyöhykkeineen.
Aittojärvi on saariluvultaan vähäinen. Ainoa nimetty saari on Murtojärven keskellä sijaitseva runsaan hehtaarin laajuinen Pöytäsaari. Metsämaan ja suon ohella järvikokonaisuuden rannalla on peltoalueita. Eniten asutusta on Murtojärven etelärannalla. Aittojärven ja Murtojärven välistä kulkee Murtosalmen ylittävä seututie 900.
Murtojärven länsikolkkaan virtaa Konapinkoski pohjoisesta Kellojärveltä (161,4 metriä mpy). Vedet laskevat Kuurtajanjärven eteläkolkasta Kuurtajankoskea Rytisalmeen joka jatkuu Vieksinjokena Aittojärven kaakkoispuolella sijaitsevaan Ontojärveen (159,2 metriä mpy). Aittojärvi-Murtojärveen laskee myös Lahnajoki koillisesta, Vääränpuro kaakosta, Pirttijoki luoteesta ja useita vähäisiä suo-ojia.
Aittojärvi-Murtojärven vesitilavuus on 18 393 000 kuutiometriä.
Aittojärvi-Murtojärvi (59.941.1.001) kuuluu Vieksinjoen alueeseen (59.941), joka on kolmannen jakovaiheen vesistö Oulujoen vesistössä (59). Toinen jakovaihe on Kellojärven valuma-alue (59.94) ja ensimmäinen on Ontojärven–Lentuan valuma-alue (59.9). Aittojärvi-Murtojärvi on Vieksinjoen alueen laajin vakavesi. Seuraavaksi laajimmat ovat Jaakonjärvi ja Saari-Valkeinen. Alueeseen kuuluu 19 vähintään hehtaarin laajuista vakavettä.
Alien (rotu)

| Alien |
| --- | --- |
 Alien elokuvassa Alien vs. Predator
Luoja(t):  Dan O’Bannon Ronald Shusett H.R. Giger
Elokuva:  Alien – kahdeksas matkustaja (1979) Aliens – paluu (1986) Alien 3 (1992) Alien – ylösnousemus (1997) Alien vs. Predator (2004) Aliens vs. Predator 2 (2008)
Näyttelijä(t):  Alien – kahdeksas matkustaja Bolaji Badejo (Alien) Percy Edwards (ääninäyttelijä) Aliens – paluu Carl Toop (sijaisnäyttelijä) lukuisia sijaisnäyttelijöitä Alien 3 Tom Woodruff Jr Alien – ylösnousemus Tom Woodruff Jr. Joan LaBarbara (ääninäyttelijä) Archie Hahn (ääninäyttelijä) Alien vs. Predator & Aliens vs. Predator 2 Tom Woodruff Jr.
Alien eli Xenomorph on Alien- ja Alien vs. Predator -elokuvissa, videopeleissä ja sarjakuvissa esiintyvä kuvitteellinen parasitoidilaji, joka tappaa ihmisiä. Alienit elävät hierarkisissa yhteiskunnissa, joita johtavat naaraat. Ne eivät käytä teknologiaa, mutta niiden biologinen voima ja kestävyys on suunnaton sekä niillä on luonnostaan erittäin vahvat hampaat (mukaan lukien alienin kieli, jossa on toinen pienempi suu) ja kynnet aseistuksenaan. Alienin veri on keltaista, voimakasta ja erittäin syövyttävää happoa. Myös alienin häntä on erittäin voimakasrakenteinen. Ihmiset eivät juurikaan pysty kommunikoimaan niiden kanssa.
Hahmo on keskeisessä osassa Alien-tuotesarjassa.
Tausta

Alienin ensiesiintyminen oli vuoden 1979 elokuvassa Alien – kahdeksas matkustaja. Uudemmissa elokuvissa Prometheus (2012) ja Alien: Covenant (2019) paljastetaan Xenomorphien syntytarina.
Alienin loi sveitsiläinen kuvataiteilija H. R. Giger. Alien-käsikirjoittaja Dan O’Bannon, joka oli tavannut Gigerin perutun Dyyni-filmatisoinnin valmisteluvaiheessa, esitteli Gigerin ohjaaja Ridley Scottille. Scott vakuuttui siitä, että Giger olisi oikea henkilö suunnittelemaan Alien-elokuvan hirviöt. Vaikutuksen teki Gigerin painajaiskuvista syntynyt portfolio Necronomicon (1977) sekä erityisesti maalaukset Necronom IV ja Necronom V, joissa esitetyllä lievästi humanoidilla olennolla on huomattavan suuri pääkallo. Giger suunnitteli myös alienin eri kehitysvaiheet. Giger voitti työstään parhaiden erikoistehosteiden Oscar-palkinnon vuonna 1980.
Tausta > Prometheus

Alienin luo David-niminen androidi, jolla on erikoisuutena muihin androideihin ”ihmismäinen” mieli. David matkaa muiden tutkimusmatkailijoiden kanssa Prometheus-aluksella planeetalle LV-223, jonka uskotaan antavan vastauksen ihmisrodun synnystä. Tutkijat löytävät temppelin, josta saatujen DNA-koodien perusteella siellä asunut muinainen laji, Insinöörit, loivat ihmiset. David kiinnostuu pylväistä, joissa hän havaitsee yhteyttämistä ja ottaa yhden niistä mukaansa. Pylväs osoittautuu pakkaukseksi, jonka sisältä löytyy mustaa kummallista ainetta.
David testaa ainetta yhteen miehistön jäseneen ja tajuaa sen olevan bioase. Saman tajuaa myös tutkija Elizabeth Shaw, joka oli ollut yhdynnässä Davidin koehenkilön kanssa. Sen seurauksena Elizabethin kehoon oli päässyt vieras olento, joka kuitenkin kyetään poistamaan. Muu miehistö menee tapaamaan Davidin löytämää, elossa olevaa Insinööriä. Insinööri kuitenkin tappaa heistä suurimman osan, jolloin paljastuu, että bioase oli tarkoitettu ihmisten tuhoamiseen. Insinööri lähtee viemään bioasetta Maahan, mutta yrityksen estävät miehistön viimeiset eloonjääneet törmäämällä Insinöörin alukseen ja uhraten itsensä. Elizabeth Shaw selviää hengissä, mutta joutuu räjähdyksestä selvinneen Insinöörin hyökkäyksen kohteeksi. Elizabethin kehossa ollut olio, joka on kasvanut jättimäiseksi Facehuggeriksi, hyökkää kuitenkin Insinöörin kimppuun ja tainnuttaa tämän. Elizabeth lähtee Davidin kanssa hakemaan lisää vastauksia kysymyksiinsä ihmislajin synnystä. Elokuvan lopussa näytetään, kun Insinöörin rinnasta purskahtaa ensimmäinen Alienin alalaji, deacon.
Tausta > Alien: Covenant

Matkallaan Insinöörien planeetalle David alkaa kehitellä bioasetta tehokkaammaksi, ja Elizabethista hän tekee  tutkimuksilleen koehenkilön, minkä johdosta tämä kuolee. Lukuisten kokeilujen jälkeen David onnistuu kehittämään bioaseesta version, jota hän testaa Insinööreihin. Hän vapauttaa ainetta sisältävät kanisterit ilmakehään, josta insinöörit saavat tartunnan, ja heidän kehoistaan purskahtaa uusia Alienin alalajeja, neomorpheja. Laskeuduttuaan autiolle planeetalle David alkaa kehitellä bioaseesta vieläkin tehokkaampaa versiota.
10 vuotta myöhemmin uusi tutkimusryhmä laskeutuu samalle planeetalle. David vie tutkimusryhmän tukikohtaansa ja kertoo, että Elizabeth kuoli aluksen osuessa maahan. Kun aikuiseksi kasvanut neomorph tappaa yhden jäsenistä, ryhmän johtaja Oram tajuaa Davidillä olevan näppinsä pelissä. Hän pakottaa Davidin selittämään totuuden. David vie Oramin laboratorioonsa ja näyttää työskentelynsä tuloksen. David pyytää katsomaan jättimäisen munan sisään, josta Oramin kasvoille hyökkää Facehugger. Sen jälkeen Oramin rinnasta purskahtaa lajinsa ensimmäinen Xenomorph.
Eloonjääneet tappavat Xenomorphin ja pakenevat aluksella planeetalta. Muiden tietämättä David pääsee myös aluksen kyytiin. Kun muu miehistö vaipuu hyperuneen, David oksentaa Facehuggerin alkioita ja säilöö ne aluksen kryo-kaappeihin ihmisalkioiden sekaan.
Synty ja kehitys > Facehugger

Alienin ensimmäinen ”kehitysmuoto” on facehugger (”naamanhalaaja”), hämähäkin tapainen hännällinen olento, joka hyppää uhrin kasvoille ja laskee tämän kurkusta alkioita kasvamaan uhrin vatsaan (kuningattaren facehugger on väritykseltään musta ja se levittää uusien kuningattarien alkioita). Facehugger ajaa uhrinsa koomaan ja syöttää sille happea, ettei uhri kuole. Kun alkio on turvallisesti paikallaan, facehugger irtoaa ja kuolee. Uhri herää myöhemmin muistamatta juuri mitään tapahtuneesta. Alienit hankkivat uusia isäntiä ja asettavat nämä eritteillään sopivaan paikkaan, jotta munasta kuoriutuva facehugger löytää liikkumattomaksi tehdyn uhrin.
Facehuggerin on tarkoitus hyökätä potentiaalisen isännän kasvoille ja kuristaa hännällään tämän kurkkua, mikä laukaisee uhrissa vaistonvaraisen reaktion ja saa tämän aukaisemaan suunsa. Täten facehuggerilla on mahdollisuus sijoittaa ovipositorinsa suun kautta isännän sisään ja sijoittaa alkio uhriin. Koska ovipositori on suurempi kuin ihmisen ruokatorvi, sijoitusprosessi on aikaa vievä operaatio. Jotta uhri ei menehtyisi prosessin aikana, facehugger syöttää uhrille happea. Tapauksia ei ole voitu tutkia järjestelmällisesti, ja siksi ei voida varmuudella sanoa tapahtuuko tämä keuhkojen kautta, vai syöttääkö facehugger happea suoraan uhrin verenkiertoon. Koska facehugger itse on anaerobinen elämänmuoto, eikä sillä täten ole keuhkoja, jälkimmäinen on todennäköisin vaihtoehto.
Facehuggerin irrottaminen uhrista on varsin vaarallista, sillä sen veri on voimakkaan hapokasta. Poistamisyrityksen aistiessaan facehugger yrittää tappaa uhrinsa. Facehugger jää kiinni uhrinsa kasvoihin suojellen näin sekä alkion ensimmäistä vaihetta ja pitäen isännän hengissä, kunnes sijoitettu alkio kykenee kehittymään omatoimisesti. Tämän ainoan tehtävänsä suoritettuaan, facehuggerin elämänsykli on täysi ja se irrottautuu uhrista ja kuolee.
Synty ja kehitys > Chestburster

Alienin seuraava kehitysmuoto on chestburster (”rinnanrepijä”), jonka aikana alien repii tiensä ulos isäntäeliön vartalosta.
Kun Alienin sikiö on kehittynyt tarpeeksi, se tulee isäntä kehon rinnan läpi tappaen tämän ja päästen samalla ulkomaailmaan kohti seuraavaa kehitysmuotoa. Tämä toimitapa vastaa parasitoidieliötä, joka loisittuaan aikansa tulee esiin isäntäeliöstä usein tappaen tämän. On epäselvää, miten olio saa ”sahattua” uhrin kylkiluut katki. On mahdollista, että Alien tuhoaa kielellään rintalastan, minkä jälkeen sen on helppo ryömiä ulos. Spekuloidaan, että Alien tuhoaa isännän sydämen samalla varmistaakseen, että tämä on kuollut.
Synty ja kehitys > Alien eli Xenomorph

Rinnanrepijävaiheen jälkeen alien, Xenomorph, kasvaa täysikasvuiseksi. Alieneita on useita alalajeja: drone ja warrior (ihmisestä syntynyt alien), runner (koirasta tai nelijalkaisesta eläimestä) sekä praetorian (kuningattaren henkivartija tai nuori kuningatar).
Kuningattaria on normaalisti pesässä kolme kappaletta (joista kaksi on normaaleja ja yksi on kuningattarien keisarinna (empress), jonka asema pesässä on korkein).
Alien – ylösnousemuksessa drone pystyi sylkemään happoa uhrinsa päälle. Elokuvassa tavattiin uusi alien, joka syntyi kloonaamalla Ellen Ripleyn DNA:ta. Otus syntyi odottamattomalla tavalla kuningattaren kohdusta. Otukselle annettiin nimeksi Newborn. Newborn oli enemmän ihmisen kaltainen kuin muut alienit; sillä oli muun muassa muista alieneista poiketen selvästi erottuvat silmät. Newborn vaikutti olevan vahvempi kuin kuningatar, sillä se tappoi tämän yhdellä iskulla. Newborn oli väritykseltään valkoinen muiden alieneiden ollessa mustia (ainoastaan runner on ruskeanpunainen). Newborn tunsi suurta kiintymystä Ripleyhin ja piti tätä ”äitinään”.
Predalien

Predalien eli Yautjamorph on Alienin ja Predatorin yhdistelmä, joka esiintyy elokuvissa Alien vs Predator ja Aliens vs Predator 2. Predalien syntyy, kun Facehugger kiinnittyy Predatoriin tai Super Predatoriin. Predalien käy läpi kaikki Alien-rodun kehitysmuodot (Facehugger, Chestburster ja Alien). Tavallinen Predalien on samanpituinen kuin Super Predator eli hieman tavallista Alien-kuningatarta pienempi ja tavallista Predatoria isompi, mutta se helpottaa Predalienin liikumista sisätiloissa, joissa ihmiset voivat kulkea tavallisesti. Koska Predalienissa on kumpaakin rotua, ei osata sanoa ”kumman puolella” se on ja kumpaa siinä on enemmän. Predalien on todella vaarallinen, koska siinä on kummankin rodun tappavat puolet.
Predalien > Voimat ja käyttäytyminen

Predalien on perinnyt Predatoreilta kestävyyden ja voimakkuuden, eli tavallinen Predator ei pärjää sille lähitaistelussa.
Predalien on perinyt Alieneilta nopeuden ja kyvyn syöttää ihmisen sisään kolme alkiota, josta syntyy kolme Alienia.
Predalienilla on Alienien tappava kieli, jolla voi tuhota Predatorien haarniskan.
Olio käyttäytyy yleensä kuten Alien.
Yautjamorph on todella aggressiivinen, mutta ovela.
Lisäksi Predalien tuntee molempien rotujen tavat.
Predalien > Ulkonäkö

Predalienin ulkonäöstä huomaa molempia rotuja. Predalienilla on Alienin muotoinen pää, mutta sillä on Predatorien ”rastatukka” ja suu. Predalienin kädet, häntä ja ruumiinrakenne on sama kuin Alieneilla paitsi Predalienilla on vähän lihaksikkaampi keho. Sillä on myös Alienien kieli ja Predalien on Predatoria isompi, mutta Alien-kuningatarta hieman lyhyempi. Predalienin veri hohtaa (kuten Predatoreilla) ja on keltaista (kuten Alieneilla), mutta ei syövytä.
Predalien > Alalajit

Predalien Warrior (Facehugger kiinnittyy Predatorin naamalle)
Super Predalien (Facehugger kiinnittyy Super Predatorin naamalle)
Predalien Kuningatar (Kuningatar-facehugger kiinnittyy Predatorin naamalle. Munii yleensä samanlaisia munia kuin Alien-kuningatar, paitsi että facehuggerit kantavat Predalien alkioita.)
Super Predalien Kuningatar (Kuningatar-facehugger kiinnittyy Super Predatorin naamalle. Munii yleensä samanlaisia munia kuin Alien-kuningatar, paitsi että munat ovat mustia ja facehuggerit kantavat Predalien alkioita.).
Facehugger ihmisen kasvoilla elokuvassa Alien – kahdeksas matkustaja
Alien Chestburster elokuvassa Alien – kahdeksas matkustaja
Alessandro Pieri

| Mitalit> Maa:   Italia.Miesten ratamelonta.Kesäuniversiadit  | Mitalit> Maa:   Italia.Miesten ratamelonta.Kesäuniversiadit  | Mitalit> Maa:   Italia.Miesten ratamelonta.Kesäuniversiadit  | Maa:   Italia> Miesten ratamelonta. |
| --- | --- | --- | --- |
|  Hopeaa | Zagreb 1987 | K-1, 1 000 m |  |
Alessandro Pieri (s. 29. lokakuuta 1963 Gorizia) on italialainen ratameloja. Hän kilpaili Soulin kesäolympialaisissa 1988 karsiutuen 1 000 metrin kajakkikaksikossa välierissä parinaan Bruno Dreossi. Samoissa kilpailuissa hän kuului Italian seitsemänneksi sijoittuneeseen joukkueeseen 1 000 metrin kajakkinelosessa. Pieri saavutti kesäuniversiadeissa hopeaa 1 000 metrin kajakkiyksikössä Zagrebissa 1987.
Alice Greene

| Mitalit | Mitalit | Mitalit |  |
| --- | --- | --- | --- |
|  Alice Greene |  Alice Greene |  Alice Greene |  |
Maa:   Yhdistynyt kuningaskunta
Naisten tennis
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | sisäkaksinpeli |  |
Alice Norah Gertrude Greene (s. 15. lokakuuta 1879 Northamptonshire, Yhdistynyt kuningaskunta – 26. lokakuuta 1956 Jersey) oli brittiläinen tennispelaaja.
Greene saavutti Lontoon olympialaisissa 1908 hopeaa sisäkaksinpelissä. Hän hävisi loppuottelussa Gladys Eastlake-Smithille 2–6, 6–4, 0–6.
Aiheesta muualla

Bradford tennis ace’s Olympic prize expected to fetch up to £2,000 (englanniksi)
Krokotiilisalamanteri

| Krokotiilisalamanteri |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Vesiliskot Salamandridae
Suku::  Krokotiilisalamanterit Tylototriton
Laji::  verrucosus
Kaksiosainen nimi
 Tylototriton verrucosus  Anderson, 1871 
Infobox OKVirheellinen NIMI-arvoIUCN-testi OK: 
Krokotiilisalamanteri (Tylototriton verrucosus) on Aasiasta kotoisin oleva sammakkoeläin. Sitä tavataan ainakin Kiinassa, Intiassa, Nepalissa, Myanmarissa ja Thaimaassa.
Krokotiilisalamanterin pääväri on ruskea, leuka, maha ja kyljet ovat lähes mustat, häntä on vaaleampi kuin vartalo. Krokotiilisalamanterin kasvaa 15-20 cm pitköksi. Sen selässä on kaksi riviä nystyröitä, mikä saa sen näyttämään pieneltä krokotiililta.
Krokotiilisalamantereita pidetään lemmikkeinä akvaterraariossa tai terraariossa. Jotkut niistä viihtyvät pitkiä aikoja vedessä, toiset eivät.
Akun tehdas

Akun tehdas voi tarkoittaa seuraavia asioita:
Akun tehdas, rakennus Ylöjärvellä
Akun tehdas, Eppu Normaali -yhtyeen albumi ja sen nimikappale vuodelta 1980
Akun tehdas, Disneyn animaatiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akun tehdas”, voi hakea sivunnimihaulla, laajalla sivunnimihaulla tai tekstihaulla.
Akula

Akula tarkoittaa:
Projekti 971 -luokka Nato-nimi on "Akula", mutta tunnetaan Venäjällä nimellä Štšuka-B (Щука-Б) eli hauki. Hyökkäyssukellusvene
Projekti 941 -luokka Tunnetaan venäjällä "Akula"-nimellä ("Акула", Suom. Hai) NATO-nimi "Typhoon-luokka". Strateginen ohjusvene
Venäläisen laulajan Oksana Potšepan taiteilijanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akula”, voi hakea sivunnimihaulla, laajalla sivunnimihaulla tai tekstihaulla.
Alessandro Patias

| Alessandro Patias |
| --- | --- |

Henkilötiedot
Koko nimi:  Alessandro Patias
Syntynyt: 8. heinäkuuta 1985 (ikä 39) Mondaí, Brasilia
Kansalaisuus:   Italia  Brasilia
Futsalpelaaja
Pituus:  183 cm
Paino:  80 kg
Nyk. joukkue:  Benfica
Sarja:  1ª Divisão de Futsal
Pelaajaura
Ammattilaisjoukkueet
2005–2007 2007–2008 2008–2010 2010–2011 2011–2014 2014–:  Terni Benicarló Montesilvano Marca Futsal Asti Benfica
Maajoukkueet
2010–:  Italia
| Mitalit> Maa:  Italia.Miesten futsal.EM-kilpailut  | Mitalit> Maa:  Italia.Miesten futsal.EM-kilpailut  | Mitalit> Maa:  Italia.Miesten futsal.EM-kilpailut  | Maa:  Italia> Miesten futsal. |
| --- | --- | --- | --- |
|  Pronssia | Kroatia 2012 |  |  |
Alessandro Patias (s. 8. heinäkuuta 1985 Mondaí, Brasilia) on brasilialaissyntyinen italialainen futsalpelaaja, joka edustaa portugalilaista SL Benfica Futsalia ja Italian futsalmaajoukkuetta. Pelipaikaltaan 183 senttimetriä pitkä ja 80 kilogrammaa painava Patias on kärkipelaaja.
Patias siirtyi synnyimaastaan italialaiseen Terniin vuonna 2005. Italian mestaruuden hän on voittanut kahdesti, kerran Montesilvanon ja kerran Marca Futsalin riveissä. Benfican paidassa Patias on pelannut vuodesta 2014 alkaen. Hän on voittanut Portugalin mestaruuden kerran.
Patias oli mukana saavuttamassa EM-pronssia vuoden 2012 EM-kilpailuista Kroatiasta.
Korsnäsin kirkko

| Korsnäsin kirkko |
| --- | --- |
 Korsnäsin kirkko, sankarihaudat
Sijainti:  Kyrkobyvägen 41, 66200 Korsnäs
Seurakunta:  Korsnäsin seurakunta
Rakentamisvuosi:  1831
Suunnittelija:  Carl Ludvig Engel
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Korsnäsin kirkko on puinen kirkkorakennus Korsnäsin kunnassa, Pohjanmaalla. Se kuuluu Korsnäsin seurakuntaan.
Kirkon on suunnitellut saksalaissyntyinen arkkitehti Carl Ludvig Engel, ja se rakennettiin vuonna 1831 Heikki Kuorikosken johdolla. Muodoltaan tasavartisen ristikirkon kellotapuli on puolestaan peräisin vuodelta 1747, mutta nykyasunsa se sai vuoden 1860 tienoilla. Korsnäsin kirkonseutu on luetteloitu valtakunnallisesti merkittäviin kulttuurihistoriallisiin ympäristöihin.
Aiheesta muualla

Korsnäsin kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Korsnäsin baptistiseurakunta

| Korsnäsin baptistiseurakunta> Korsnäs baptistförsamling |
| --- | --- |
Suuntautuminen:  Baptismi
Perustettu:  10. helmikuuta 1929
Lakkautettu:  1969
Liitettiin:  Korsnäsin Filadelfia-seurakunta
Infobox OKNimi-testi OK: 
Korsnäsin baptistiseurakunta (ruots. Korsnäs baptistförsamling) oli Korsnäsissä vuosina 1929–1969 toiminut baptistiseurakunta. Seurakunta perustettiin 24 henkilön toimesta 10. helmikuuta 1929. Seurakunnan jäsenet kuuluivat aikaisemmin Åmossan baptistiseurakuntaan. Seurakunnan ensimmäinen johtaja oli Gustav Jansson. Seurakunnan oma kappeli oli rakentunut Korsnäsiin jo vuonna 1921 ja siinä oli istumapaikat 150 henkilölle.
Historia

Korsnäsin seutu koki hengellisen herätyksen 1800-luvun lopulla ja 1900-luvun alussa. Monet seudun uskovat kuuluivat Åmossan baptistiseurakuntaan aina vuoteen 1929 asti, jolloin Korsnäsiin perustettiin oma baptistiseurakunta. Evankelista Hilda Nyman ja saarnaaja Herman Sand vaikuttivat Korsnäsin hengelliseen elämään. Seurakunnan perustamisen aikoihin pastori Gustav Jansson tuli Åmossan baptistiseurakunnasta Korsnäsin pastoriksi. Jansson toimi seurakunnan johtajana aina kuolemaansa 1967 asti.
1930-luvulla seurakunnan aktiivisia jäseniä olivat mm. Anna-Stina Andtfolk, Karl Pellfolk, Karl ja Hulda Uppgård, Johannes Pettersson, Johannes Häggvik, Karl-Johan ja Edith Holtlund sekä Karl-Johan Lenlund. 1930-luvun lopulla seurakunnasaa oli noin 40 jäsentä. 1930-luvulla seurakunta toteutti yhdessä muiden vapaakirkollisten seurakuntien kanssa oman hautausmaan. Seurakunnan toiminta hiipui 1960-luvulla ja useimmat seurakunnan jäsenet liittyivät Korsnäsin Filadelfia-seurakuntaan. Seurakunta lakkautettiin vuonna 1979.
Air Austral

| Air Austral |
| --- | --- |

 IATA: UU  –  ICAO: REU 
Kutsukoodi:  REUNION
Perustettu:  1974
Laivaston koko:  9
Kohteiden määrä:  15
Solmukohdat:  Roland Garrosin lentoasema
Tytäryhtiö(t):  Ewa Air
Kotipaikka:  Sainte-Marie, Réunion, Ranska
Kanta-asiakasohjelma:  Capricorne
Allianssi:  Vanilla Alliance
Avainhenkilö(t):  Marie-Joseph Malé (toimitusjohtaja)
Yhtiön sivut:  air-austral.com
Air Austral (IATA: UU, ICAO: REU, kutsukoodi: REUNION) on réunionlainen lentoyhtiö. Sen kotikenttä on Roland Garrosin lentoasema Saint-Denisissä. Se lentää 15 kohteeseen Afrikassa, Euroopassa ja Aasiassa. Yhtiö perustettiin lokakuussa 1974 ja aloitti lennot seuraavan vuoden maaliskuussa. Se on aiemmin tunnettu nimillä Réunion Air Service ja Air Réunion.
Air Austral on yksi vuonna 2015 perustetun Vanilla Alliancen perustajajäsenistä.
Kohteet

Air Austral lensi huhtikuussa 2017 reittilentoja 15 kohteeseen.
| --- | --- |
  Etelä-Afrikka Johannesburg   Intia Chennai   Komorit Moroni   Madagaskar Antananarivo  Nosy Be  Tamatave   Mauritius Port Louis  Rodrigues :   Mayotte Dzaoudzi   Ranska Marseille  Pariisi–CDG   Réunion Saint-Denis (solmukohta)  Saint-Pierre   Seychellit Mahé   Thaimaa Bangkok
Laivasto

Laivaston keski-ikä huhtikuussa 2023 on 6,4 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A220-300 | 3 | — |  |
| Boeing 737-800 | 1 | — |  |
| Boeing 777-300ER | 3 | — |  |
| Boeing 787-8 Dreamliner | 2 | — |  |
| Yhteensä | 9 | 0 |  |
Yhteistyökumppanit

Air Australilla on yhteistyösopimuksia Air Francen, Lufthansan, Swissin, Alitalian, Luxairin ja Thai Airways Internationalin kanssa.
Aiheesta muualla

Air Australin kotisivut (englanniksi, ranskaksi)
Kuvia tai muita tiedostoja aiheesta Air Austral Wikimedia Commonsissa
Vanilla Alliancen jäsenet
Air Austral
Air Madagascar
Air Mauritius
Air Seychelles
Int’Air Îles
Yhtiön entinen Boeing 737-500 Saint-Denisissä vuonna 1996.
Air Australin Boeing 777-300ER.
Air Australin Boeing 787-8 Dreamliner Suvarnabhumin kansainvälisellä lentoasemalla.
Koripallon miesten SM-sarjakausi 1958

Koripallon miesten SM-sarjakausi 1958 oli 18. kausi, jolloin pelattiin miesten koripallon Suomen mestaruudesta. Kausi pelattiin kaksinkertaisena. Kauden päätteeksi Kotkan Työväen Palloilijat voitti Suomen mestaruuden. Samalla se oli ensimmäinen mestaruuden voittanut joukkue, joka ei tullut Helsingistä. Myös hopeamitalit menivät Helsingin ulkopuolelle, kun Tampereen Pyrintö saavutti seuran ensimmäisen miesten koripallon SM-mitalin. Pronssijoukkue Helsingin Jyryn Eero Salonen saavutti viidennen peräkkäisen korikuninkuutensa. Turun Urheiluliitto ja Helsingin Visa putosivat pääsarjasta.